open-index/open-wikipedia-markdown huggingface dataset:
কোনি ব্রিটন

**কন্সটেন্স এলাইন ব্রিটন** (née **ওম্যাক**; জন্ম মার্চ ৬, ১৯৬৭) একজন মার্কিন অভিনেত্রী, গায়িকা এবং প্রযোজক। স্বাধীন হাস্যরসাত্মক-নাটকীয় চলচ্চিত্র *দ্য ব্রাদার্স ম্যাকমুলেন*-এর (১৯৯৫) মাধ্যম চলচ্চিত্রে তার অভিষেক ঘটে এবং পরের বছর তিনি এবিসির সিটকম *স্পিন সিটিতে* নিকি ফেবার চরিত্রে অভিনয় করেন। পরে তিনি *ফাইটিং ফিৎজেরাল্টস* (২০০১) এবং *লস্ট এট হোম*-এ (২০০৩) অভিনয় করেন৷ এছাড়াও তাকে বেশ কয়েকটি চলচ্চিত্রে দেখা যায়, যেগুলোর মধ্যে সবচেয়ে উল্লেখযোগ্য হল *ফ্রাইডে নাইটস লাইটস* (২০০৪) এবং *দ্য লাস্ট উইন্টার* (২০০৬)।

ব্রিটন টেমি টেইলর চরিত্রে এনবিসি/ডিরেকটিভির ধারাবাহিক নাটক *ফ্রাইডে নাইট লাইটসে* ২০০৬ থেকে ২০১১ সাল পর্যন্ত অভিনয় করেন। এই চরিত্রে অভিনয়ের জন্য তিনি সমালোচকদের কাছ থেকে ইতিবাচক প্রতিক্রিয়া এবং ধারাবহিক নাটকে অসাধারণ কেন্দ্রীয় অভিনেত্রী বিভাগে দুইটি প্রাইমটাইম এমি এ্যাওয়ার্ডের জন্য মনোনয়ন পান। ২০১১ সালে তিনি ভিভিয়ান হারমন চরিত্রে এফএক্স চ্যানেলের ভৌতিক ধারাবাহিক নাটক 
*আমেরিকান হরর স্টোরিতে* অভিনয় করেন, যার জন্য তিনি মিনি-সিরিজ ও চলচ্চিত্রে অসাধারণ কেন্দ্রীয় অভিনেত্রী বিভাগে প্রাইমটাইম এমি এ্যাওয়ার্ডের জন্য মনোনয়ন পান। বিরতির পর এর অষ্টম সিজনে *আমেরিকান হরর স্টোরি: অ্যাপোক্যালিপ্সে* পুনরায় অভিনয় করেন৷ ব্রিটন রায়না জেমস চরিত্রে ২০১২ থেকে ২০১৮ সাল পর্যন্ত এবিসি/সিএমটি চ্যানেলে প্রচারিত সঙ্গীতধর্মী ধারাবাহিক নাটক *ন্যাশভিলে* অভিনয় করেন, যার জন্য তিনি ধারাবাহিক নাটকে অসাধারণ অভিনেত্রী বিভাগে প্রাইমটাইম এমি এ্যাওয়ার্ড ও ধারাবাহিক নাটকে সেরা অভিনেত্রী বিভাগে গোল্ডেন গ্লোব পুরস্কারের জন্য মনোনিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬৭-এ জন্ম
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:মার্কিন কণ্ঠাভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:নিউ ইয়র্ক শহরের অভিনেত্রী
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:বস্টনের অভিনেত্রী
বিষয়শ্রেণী:ম্যাসাচুসেট্‌সের অভিনেত্রী
বিষয়শ্রেণী:ডার্টমাউথ কলেজের প্রাক্তন শিক্ষার্থী
সৈয়দ মকবুল হোসেন

**সৈয়দ মকবুল হোসেন** (১৯৪৬ – ১৬ মার্চ ২০২২) যিনি নিজ এলাকায় **লেচু মিয়া** নামে পরিচিত ছিলেন। বাংলাদেশী সাবেক সরকারি কর্মকর্তা যিনি মুক্তিযুদ্ধা, রাজনীতিবিদ ও ব্যবসায়ী ছিলেন। তিনি সিলেট-৬ আসনের ২ বারের সংসদ সদস্য ছিলেন।

## জন্ম ও প্রথমিক জীবন
সৈয়দ মকবুল হোসেন ১৯৪৬ সালে সিলেটের গোলাপগঞ্জের পশ্চিম আমুড়া ইউনিয়নের সুন্দিসাইল গ্রামে জন্মগ্রহণ করেন। তিনি ঢাকা বিশ্ববিদ্যালয় থেকে ইতিহাসে বিএ এবং এমএ পাশ করেন। পরবর্তীতে কলকাতা বিশ্ববিদ্যালয় থেকে পিএইচডি ডিগ্রি লাভ করেন।

তার স্ত্রী সাজেদা পারভিন। তার ১ ছেলে সৈয়দ তানভীর হোসেন ও ১ মেয়ে সৈয়দা আদিবা হুসাইন।

## কর্মজীবন
মকবুল সক্রিয়ভাবে মুক্তিযুদ্ধে অংশগ্রহণ করেন। বাংলাদেশের স্বাধীনতার পর সরকারি কর্মকর্তা হিসেবে কর্মজীবন শুরু করেন। তিনি টাঙ্গাইলের জেলা প্রশাসক হিসেবে দায়িত্ব পালন করেন। ১৯৭৫ সালে তিনি উপসচিব পদ থেকে পদত্যাগ করে ব্যবসা শুরু করেন। তার জন্মস্থান সুন্দিসাইল গ্রামে প্রতিষ্ঠাতা করেন ড. সৈয়দ মকবুল হোসেন উচ্চ বিদ্যালয় ও ডিগ্রি কলেজ। এছাড়া বহু শিক্ষাপ্রতিষ্ঠানের প্রতিষ্ঠাতা তিনি।

### রাজনৈতিক জীবন
সৈয়দ মকবুল হোসেন ১৯৮৬ সালের তৃতীয় ও ২০০১ সালের অষ্টম জাতীয় সংসদ নির্বাচনে স্বতন্ত্র প্রার্থী হিসেবে সিলেট-৬ আসন থেকে সংসদ সদস্য নির্বাচিত হয়ে ছিলেন। বাংলাদেশ আওয়ামী লীগের রাজনীতির সাথে তিনি জড়িত থাকলেও ১৯৯১ সালের পর যোগ দেন বিএনপিতে।

১৯৯১ সালের পঞ্চম ও ২০০৮ সালের জাতীয় সংসদ নির্বাচনে স্বতন্ত্র প্রার্থী হিসেবে এবং জুন ১৯৯৬ সালের সপ্তম জাতীয় সংসদ নির্বাচনে বিএনপির প্রার্থী হিসেবে একই আসন থেকে প্রতিদ্বন্দ্বিতা করে পরাজিত হয়ে ছিলেন।

## সমালোচনা
নানা কারণে আলোচিত সমালোচিত মকবুল হোসেন সিলেট অঞ্চলে লেচু মিয়া নামেই সমাধিক পরিচিত। নির্বাচনে ঢালাও অর্থব্যয়ের কারণে বিভিন্ন সময় আলোচনায় ওঠে এসেছে এই ধনকুবেরের নাম। গাজীপুরের টঙ্গীতে মকবুল হোসেনের টাম্পাকো ফয়েলস কারখানায় অগ্নিদগ্ধ হয়ে ৩৪ জনের মৃত্যু, ৩৫ জন আহত হওয়া এবং ১০ জন নিখোঁজ হওয়ার ঘটনায় ও দেশ ব্যাপী সমালোচিত হন। বনানীর কবরস্থানের সি ব্লকে ২৬টি কবর কিনেও সারা দেশে আলোচিত হন তিনি।

## মৃত্যু
সৈয়দ মকবুল হোসেন ১৬ মার্চ ২০২২ সালে ঢাকায় মৃত্যুবরণ করেন।

## তথ্যসূত্র

বিষয়শ্রেণী:১৯৪৬-এ জন্ম
বিষয়শ্রেণী:২০২২-এ মৃত্যু
বিষয়শ্রেণী:সিলেট জেলার রাজনীতিবিদ
বিষয়শ্রেণী:বাংলাদেশী শিল্পপতি
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশ আওয়ামী লীগের সাবেক রাজনীতিবিদ
বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:২০শ শতাব্দীর বাঙালি
বিষয়শ্রেণী:২১শ শতাব্দীর বাঙালি
বিষয়শ্রেণী:আরব বংশোদ্ভূত বাংলাদেশী ব্যক্তি
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
রবি রাজা পিনিশেঠি

**রবি রাজা পিনিশেঠি** হচ্ছেন একজন ভারতীয় চলচ্চিত্র পরিচালক, যিনি চিরঞ্জীবী, নান্দামুরী বালাকৃষ্ণ, মোহন বাবু, রাজশেখর ও দাজ্ঞুবাতি ভেঙ্কটেশের মতো অভিনেতাদের সঙ্গে কাজের জন্য তিনি তেলুগু চলচ্চিত্রে পরিচিত। তার কিছু হিট চলচ্চিত্র হচ্ছে চিরঞ্জীবীর সঙ্গে *[[ইয়ামুড়িকি মগুড়ু]]*, মোহনবাবুর সঙ্গে *[[পেড়ায়ায়ুডু]]*, নান্দামুরী বালাকৃষ্ণের সঙ্গে *[[বাংগারু বুল্লড়ু]]*, ও দাজ্ঞুবাতি ভেঙ্কটেশের সঙ্গে *[[চান্তি (১৯৯২-এর চলচ্চিত্র)|চান্তি]]*। তার পরিচালিত বেশিরভাগ চলচ্চিত্রই পুনঃনির্মিত চলচ্চিত্র। তিনি ৪০টি এর মতো চলচ্চিত্র পরিচালনা করেছেন।

## চলচ্চিত্র

**টেলিভিশন**

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:20th-century births
বিষয়শ্রেণী:তেলুগু চলচ্চিত্র পরিচালক
বিষয়শ্রেণী:জীবিত ব্যক্তি
বিষয়শ্রেণী:অন্ধ্রপ্রদেশের চলচ্চিত্র পরিচালক
বিষয়শ্রেণী:২০শ শতাব্দীর ভারতীয় চলচ্চিত্র পরিচালক
বিষয়শ্রেণী:২১শ শতাব্দীর ভারতীয় চলচ্চিত্র পরিচালক
বিষয়শ্রেণী:People from West Godavari district
বিষয়শ্রেণী:People from Palakollu
বিষয়শ্রেণী:২০শ শতাব্দীতে জন্ম
বিষয়শ্রেণী:পশ্চিম গোদাবরী জেলার ব্যক্তি
মাদলা ইউনিয়ন

**মাদলা ইউনিয়ন** বগুড়া জেলার শাজাহানপুর উপজেলার একটি ইউনিয়ন। ইউনিয়নটি অনেক সুন্দর।

## প্রশাসনিক অঞ্চল
এই ইউনিয়ন নিম্নলিখিত গ্রাম নিয়ে গঠিত:
*শ্মশানকান্দি 
*দড়িনন্দগ্রাম
*চাঁচাইতারা
*কাজীপাড়া
*বলদীপালান
*মালীপাড়া
*শেরকোল
*কুমড়াবাড়ী
*লক্ষীকোলা
*শুড়িমারা
*রামকৃষ্ণপুর
*চকমোমিন
*রামচন্দ্রপুর
*নন্দগ্রাম

## যোগাযোগ ব্যবস্থা
পাকা রাস্তার পরিমাণ : ২৫ কি:মি:(প্রায়), কাঁচা রাস্তার পরিমাণ : ৪০ কি: মি:(প্রায়)। এখানে আসতে হলে উপজেলা শাজাহানপুর হতে সিএনজি অথবা রিক্সা যোগে লিচু তলা হয়ে সরাসরি মাদলা ইউনিয়ন পরিষদে আসা যায়।

## দর্শনীয়
শাজাহানপুর উপজেলাধীন  মাদলা ইউনিয়নের ০৬ নং ওয়ার্ডের লক্ষীকোলা গ্রামে অবস্থিত শাহ-রওশন জালাল মাজার । এটি অতিপ্রাচীন ও  ঐতিহাসিক মাজার । এই মাজার শরীফে প্রতি বৎসর  ওরশ পালন করা হয়ে থাকে। বিভিন্ন জায়গা থেকে বিভিন্ন শ্রেনী  পেশার লোকজন এই  মাজার শরীফে ওরশ পালনে অংশ গ্রহণ করে থাকে। তাই কালের ধারায় এটি আরও সবার কাছে ঐতিহাসিক মাজার হিসাবে স্থান পেয়েছে।

## মুক্তিযুদ্ধের ইতিহাস
বগুড়া জেলার ১০ কি. মি. দক্ষিণ-পূর্বে মাদলা ইউনিয়ন অবস্থিত। মুক্তিযুদ্ধের সময় পাকহানাদার বাহিনী এই ইউনিয়নের শ্মশানকান্দি গ্রামে একটি ক্যাম্প স্থাপন করে। এই ক্যাম্পে রাজাকার রিক্রুটিং এবং প্রশিক্ষণ প্রদান করা হতো। মুক্তিযোদ্ধারা এই ক্যাম্পটি আক্রমণের পরিকল্পনা গ্রহণ করে। পরিকল্পনা মোতাবেক সেপ্টেম্বর মাসের শেষের দিকে রেজাউল বাকীর নেতৃত্বে ২২ জনের একটি মুক্তিযোদ্ধার দল ক্যাম্পটির উত্তর ও পশ্চিম দিকে অবস্থান নেয়। বেলা ১১ টায় সময় মুক্তিযোদ্ধারা গুলিবর্ষণ শুরু করলে রাজাকাররাও পাল্টা গুলি করে। প্রায় তিন ঘণ্টা গোলা গুলি চলার পর রাজাকাররা ক্যাম্প ত্যাগ করে পূর্বদিকে পলায়ন করে। মুক্তিযোদ্ধারা ক্যাম্প থেকে কিছু সামরিক সরঞ্জামাদি উদ্ধার করেছিল। তবে উভয় পক্ষের হতাহতের কোনো সংবাদ পাওয়া যায়নি।

### যুদ্ধের বর্ণনা
১৯৭১ সালের জুলাই মাসে মাদলা ইউনিয়নের শ্মশানকান্দি গ্রামে রাজাকাররা একটি ক্যাম্প স্থাপন করে। এখানে পাকিস্তানি বাহিনীর ৩-৪ জন সৈন্য রাজাকার রিক্রুটিং ও প্রশিক্ষণ প্রদান করতো। মুক্তিযোদ্ধারা এ ক্যাম্পটি আক্রমণের পরিকল্পনা গ্রহণ করেন। পরিকল্পনা মোতাবেক সেপ্টেম্বর মাসের শেষের দিকে রেজাউল বাকির নেতৃত্বে ২২জনের ১টি মুক্তিযোদ্ধা দল হালকা অস্ত্র নিয়ে ক্যাম্পটির উত্তর ও পশ্চিম দিকে অবস্থান নেয়। বেলা ১১টায় মুক্তিযোদ্ধারা ফায়ার শুরু করেন। রাজাকাররাও পাল্টা ফায়ার করে। এভাবে ৩ ঘণ্টা ফায়ার চলার পর রাজাকাররা ক্যাম্পটি ত্যাগ করে পূর্ব দিকে পলায়ন করে। মুক্তিযোদ্ধারা পরিত্যক্ত ক্যাম্প থেকে কিছু সামরিক সরঞ্জামাদি উদ্ধার করেন।

## তথ্যসূত্র
শহীদ আহসান উল্লাহ মাস্টার স্টেডিয়াম

**শহীদ আহসান উল্লাহ মাস্টার স্টেডিয়াম** ২০১৩ সালে নির্মিত বাংলাদেশের একটি জেলা পর্যায়ের স্টেডিয়াম। স্টেডিয়ামটি গাজীপুর জেলার গাজীপুর সিটি কর্পোরেশনের টঙ্গীর মাছিমপুরে ঢাকা-ময়মনসিংহ মহাসড়কের পাশে টঙ্গী ডাকঘরের উত্তরে এবং বাংলাদেশ টেলিফোন শিল্প সংস্থার দক্ষিণ সীমায় অবস্থিত। স্টেডিয়ামটি গাজীপুর জেলার দ্বিতীয় স্টেডিয়াম। অন্য স্টেডিয়ামটি গাজীপুর সদর উপজেলায় অবস্থিত শহীদ বরকত স্টেডিয়াম। শহীদ আহসান উল্লাহ মাস্টার স্টেডিয়াম বাংলাদেশের প্রখ্যাত রাজনীতিবিদ প্রয়াত আহসান উল্লাহ মাস্টার এর নামে নামকরণ করা হয়েছে। বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও জেলা ক্রীড়া সংস্থার তত্ত্বাবধায়নে রয়েছে। বর্তমানে তীরন্দাজি খেলা, প্রশিক্ষণ ও অনুশীলনের জন্য এই ভেন্যুটি বাংলাদেশ আর্চারি ফেডারেশন একক ব্যবহার করছে তবে এই ভেন্যু ফুটবল প্রতিযোগিতার জন্যও ব্যবহৃত হয়েছে। স্টেডিয়ামটি তীরন্দাজি খেলার ঘরোয়া ও আন্তর্জাতিক আয়োজন ও প্রশিক্ষণের জন্য বহুল ব্যবহৃত হয়।

## ইতিহাস
স্টেডিয়ামের মাঠটি টেলিফোন শিল্প সংস্থার অংশ ছিল। প্রধানমন্ত্রী, ২৫ ডিসেম্বর, ২০০৮ সালে এই মাঠটিকে স্টেডিয়ামে রুপান্তরের প্রতিশ্রুতি দেন। ০৫ ডিসেম্বর, ২০১২ তারিখে জাতীয় ক্রীড়া পরিষদের কার্যনির্বাহী সভায় এই স্টেডিয়ামটি আহসান উল্লাহ মাস্টারের নামে নির্মাণের সিদ্ধান্ত হয়, এবং নির্মাণ ব্যয় হিসেবে আট কোটি টাকা বরাদ্দ করা হয়। ৩১ অক্টোবর, ২০১৩ তারিখে স্টেডিয়ামটি উদ্বোধন করা হয়। জুন, ২০১৪ তে প্রাথমিক নির্মাণ কাজ সম্পন্ন হয়। ১৬ সেপ্টেম্বর, ২০১৬ তারিখে স্টেডিয়ামটিকে আন্তর্জাতিক মানে উন্নীত করার ঘোষণা দেয়া হয়।

## কাঠামো ও গঠন
স্টেডিয়ামটি আয়তাকার। মাঠের দক্ষিণ পাশে কংক্রিটের গ্যালারি ও প্যাভিলিয়ন রয়েছে। উত্তর, পূর্ব ও পশ্চিম পাশের গ্যালারি অদ্যাবধি নির্মাণ করা হয়নি। স্টেডিয়ামটির অবকাঠামো উন্নয়ন পরিকল্পনা আছে।

## আয়োজন
### তীরন্দাজি প্রতিযোগিতা
স্টেডিয়ামটি উদ্বোধনের পর হতে বাংলাদেশ আর্চারি ফেডারেশন এই ভেন্যুতে উল্লেখযোগ্য ঘরোয়া ও আন্তর্জাতিক তীরন্দাজি প্রতিযোগিতা আয়োজন করেছে:

### ফুটবল প্রতিযোগিতা
২০১৭ সালে এই মাঠে প্রথম বারের মত বাংলাদেশ ফুটবল কাঠামোর সর্বনিম্ন স্তর- পাইওনিয়ার লিগ আয়োজন করা হয়। বাংলাদেশ প্রিমিয়ার লিগ ফুটবলের ত্রয়োদশ মৌসুমে স্টেডিয়ামটি আরামবাগ ক্রীড়া সংঘের স্বাগতিক মাঠ হিসেবে ব্যবহার করা হয়।

## ধারণ ক্ষমতা
প্রাথমিক ভাবে নির্মিত গ্যালারি ও প্যাভিলিয়নে ৩০০০ দর্শক খেলা উপভোগ করতে পারেন। মাঠের চারপাশে গ্যালারি হলে ধারণ ক্ষমতা ৮০০০ এর অধিক হবে।

## অন্যান্য ব্যবহার
এই স্টেডিয়ামটি হেলিকপ্টার অবতরণের জন্য ব্যবহৃত হয়েছে।

## আরো দেখুন
*শহীদ বরকত স্টেডিয়াম
*বাংলাদেশের স্টেডিয়ামের তালিকা
* বাংলাদেশের আন্তর্জাতিক ক্রিকেট স্টেডিয়ামের তালিকা

## তথ্যসূত্র

## বহিঃসংযোগ
* গাজীপুর জেলা ক্রীড়া সংস্থা

বিষয়শ্রেণী:বাংলাদেশের ক্রীড়া মাঠ
বিষয়শ্রেণী:বাংলাদেশের স্টেডিয়াম
বিষয়শ্রেণী:গাজীপুর জেলা
বিষয়শ্রেণী:২০১৩-এ প্রতিষ্ঠিত
বিষয়শ্রেণী:বাংলাদেশের ফুটবল মাঠ
মজিদপুর জমিদার বাড়ি

**মজিদপুর জমিদার বাড়ি** বাংলাদেশ এর কুমিল্লা জেলার তিতাস উপজেলার মজিদপুর গ্রামে অবস্থিত এক ঐতিহাসিক জমিদার বাড়ি। 

## ইতিহাস
প্রায় ১৮০০ শতকের দিকে শ্রী রামলোচন রায় এই জমিদার বাড়িটি প্রতিষ্ঠা করেন। তার জমিদারীর আওতায় মেঘনা, তিতাস, হোমনা ও মুরাদনগর এলাকা ছিল। শ্রী রামলোচনের পরে তার বংশধররা দীর্ঘ ২০০ বছর যাবৎ এই জমিদারীর দেখাশুনা করেন। এই জমিদার বংশের মধ্যে কয়েকজন জমিদারের নাম ইতিহাসে পাওয়া যায়। তারা হলেন একাধারে শ্রী কালীচরণ রায়, ব্রজেন্দ্র কুমার রায়, শিবচরণ রায়, পিয়ারী মোহন রায়, বিহারী মোহন রায়, শশী মোহন রায়, শরত্চন্দ্র রায়, মোহিনী মোহন রায়, ক্ষিতিষ চন্দ্র রায়, গিরিশ চন্দ্র রায়, শিরিশ চন্দ্র রায়, হরলাল রায়, যোগেশ চন্দ্র রায়, শ্রী নারায়ণ চন্দ্র রায়, শ্রী দুর্গাচরণ রায়, ক্ষেত্র মোহন রায়, কুঞ্জ মোহন রায় ও উপেন্দ্র চন্দ্র রায়। তবে এই বংশের মধ্যে জমিদার রামলোচন রায় জমিদারের মত আরো দুইজন নামকরা জমিদার হলেন রাম সুন্দর রায় এবং রামগতি রায়। এই জমিদার বংশধররা ছিলেন অনেক অত্যাচারী। তারা মুসলমানদের উপর বেশি অত্যাচার করত। এছাড়া প্রজারা সুদ ও খাজনা দিতে বিলম্ব করলে তাদের সম্পত্তি জোর করে দখল করে নিয়ে যেত। তারা এতোই অত্যাচারী ছিল যে, জমিদার বংশের শিরিশ চন্দ্র রায় তার গর্ভবতী স্ত্রীকে হত্যা করে পরে পাগল হয়ে যান। তাই তাকে জমিদার বাড়ির একটি প্রকোষ্টে শিকল দিয়ে সবসময় বেঁধে রাখা হতো। পরবর্তীতে এই বেঁধে রাখা অবস্থাই তার মৃত্যু হয়। জমিদার বংশধরদের দুর্নাম এর পাশাপাশি কিছু জমিদারের তাদের অর্জনের জন্য সু-খ্যাতিও রয়েছে। বংশধরদের মধ্যে একজন হলেন ক্ষেত্র মোহন রায়। যিনি তিতাস উপজেলার প্রথম এন্ট্রাস পাস, প্রথম গ্র্যাজুয়েট এবং আইনজীবী হয়েছিলেন। এছাড়াও আরেকজন উপেন্দ্র চন্দ্র রায় তিতাস উপজেলার প্রথম গ্র্যাজুয়েট ডাক্তার হয়েছিলেন। আর এইভাবে বংশপরামপণায় প্রায় ২০০ বছর ধরে তাদের জমিদারী চলতে থাকে। পরবর্তীতে ভারতবর্ষ ভাগ এবং জমিদারী প্রথা বিলুপ্ত হলে তারা তাদের জমিদারী ছেড়ে ভারতে চলে যান।

## অবকাঠামো
জমিদার বাড়িটিতে মোট ১৭টি ভবন তৈরি করা হয়। এছাড়াও জমিদারদের ব্যবহারের জন্য ১টি দিঘী ও ২০টি পুকুর খনন করা হয়েছিল।

## বর্তমান অবস্থা
এই জমিদার বাড়িতে প্রথমে ১৭টি ভবন ছিল। তবে এখন মাত্র ১৩টি ভবন রয়েছে। বাকী ৪টি স্থানীয়রা ভেঙ্গে ফেলেছেন। তবে এখনো জমিদারদের সেই বিশাল দিঘী ও পুকুরগুলো অক্ষত রয়েছে।

## তথ্যসূত্র

বিষয়শ্রেণী:কুমিল্লা জেলা
খোট্রাপাড়া ইউনিয়ন

বগুড়া হতে ১০ কি:মি: পূর্বে অবস্থিত। এই ইউনিয়নে ব্যবসায়ী ও চাকুরিজীবী বাস করে। এই ইউনিয়নে প্রায় ৩০,০০০ লোক বসবাস করে। সবাই মিলেমিশে থাকতে পছন্দ করে। এ ইউনিয়নে ১৫টি প্রাথমিক বিদ্যালয় আছে। আর ২ টি উচ্চ বিদ্যালয় আছে।
এবং ৩টি বড় মাদ্রাসা রয়েছে। এখানে ৫০% কৃষি  মানুষ কৃষি কাজ করে। বাকিরা অন্য কাজে নিয়োজিত আছেন। এই ইউনিয়নে শুধু মুসলমান বাস করলেও জালসুকা হিন্দু পড়া বিদ্যমান।  
## তথ্যসূত্র
আকাশ সেন

**আকাশ সেন**, সংক্ষেপে শুধু **আকাশ** হিসেবেই বেশি পরিচিত, হচ্ছেন একজন ভারতীয় বাঙ্গালী সুরকার ও গায়ক।

## প্রাথমিক জীবন ও শিক্ষা

আকাশ সেন ১৯৮৬ সালের ২০ মার্চ ভারতের পশ্চিমবঙ্গ রাজ্যের মুর্শিদাবাদ জেলার বহরমপুরে জন্মগ্রহণ করেন। তিনি কৃষ্ণনাথ কলেজ থেকে পদার্থবিজ্ঞানে বিএসসি সম্পন্ন করেন।

## কর্মজীবন
তিনি ভারতীয় বাংলা পূর্ণদৈর্ঘ্য চলচ্চিত্র ও টেলিভিশনের একজন সঙ্গীত পরিচালক। তিনি একজন গায়ক এবং সুরকারও। তিনি কর্মজীবন শুরু করেন ২০০৪ সালে তার প্রথম অ্যালবাম *সুইটি* দিয়ে। আকাশ শুধু ভারতীয় চলচ্চিত্রের সুরকার নয়, তিনি বাংলাদেশের চলচ্চিত্র ও অ্যালবামেও সুর দেন।

## পুরস্কার ও মনোনয়ন

## তথ্যসূত্র

## বহিঃসংযোগ
* সাউন্ডক্লাউডে আকাশ সেন
* তোরে খুঁজি গানের লিরিক 
* মে তেরা রোমিও গানের লিরিক 
* ইউটিউবে আকাশ সেন

বিষয়শ্রেণী:জীবিত ব্যক্তি
বিষয়শ্রেণী:বাঙালি সঙ্গীতশিল্পী
বিষয়শ্রেণী:১৯৮৬-এ জন্ম
বিষয়শ্রেণী:২১শ শতাব্দীর ভারতীয় গায়ক
বিষয়শ্রেণী:২১শ শতাব্দীর ভারতীয় সুরকার
বিষয়শ্রেণী:বহরমপুরের ব্যক্তি
বিষয়শ্রেণী:ভারতীয় পুরুষ সুরকার
বিষয়শ্রেণী:কৃষ্ণনাথ কলেজের প্রাক্তন শিক্ষার্থী
রোমিও বনাম জুলিয়েট

***রোমিও বনাম জুলিয়েট*** হচ্ছে একটি ভারত-বাংলাদেশ যৌথ প্রযোজনার রোমাঞ্চকর-নাট্য চলচ্চিত্র। যৌথভাবে প্রযোজনা করেছেন কলকাতার এসকে মুভিজ ও বাংলাদেশের জাজ মাল্টিমিডিয়া। চলচ্চিত্রটি পরিচালনা করেছেন অশোক পতি এবং অভিনয় করেছেন অঙ্কুশ হাজরা ও মাহিয়া মাহী। চলচ্চিত্রটি ১৬ জানুয়ারি ২০১৫ তারিখে মুক্তি পায়।

## অভিনয়
*অঙ্কুশ হাজরা - রোমিও
* মাহিয়া মাহি - জুলিয়েট
* নিতা মিস্টি - অনু
* কাবিলা
* খরাজ মুখোপাধ্যায়
* সুপ্রিয় দত্ত - মোড়ল
* আলীরাজ
* তুলিকা বসু
* পার্থ সারথি চক্রবর্তী
* তানভীর
* রেবেকা রউফ
* উজ্জ্বল পিএম
* লোলা উইলিয়ামস
* আবেগিল হোপকিন্স - দেসদেমোনা
* জয়ী দেব রায়

## সঙ্গীত

চলচ্চিত্রটির আবহ সঙ্গীত রচনা করেছেন স্যাভি গুপ্ত ও আকাশ সেন।

## তথ্যসূত্র

## বহিঃসংযোগ
* 

বিষয়শ্রেণী:২০১৫-এর চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:২০১০-এর দশকের প্রণয়ধর্মী হাস্যরসাত্মক চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র
বিষয়শ্রেণী:বাংলাদেশী প্রণয়ধর্মী হাস্যরসাত্মক চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:ভারতীয় চলচ্চিত্রের বাংলাদেশী পুনর্নির্মাণ
বিষয়শ্রেণী:অশোক পতি পরিচালিত চলচ্চিত্র
বিষয়শ্রেণী:স্যাভি সুরারোপিত চলচ্চিত্র
বিষয়শ্রেণী:আকাশ সুরারোপিত চলচ্চিত্র
বিষয়শ্রেণী:জাজ মাল্টিমিডিয়া'র চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:ভারত-বাংলাদেশ যৌথ প্রযোজনার চলচ্চিত্র
বিষয়শ্রেণী:এসকে মুভিজ
টাটা হিতাচি কনস্ট্রাকশন মেশিনারী

**টাটা হিতাচি কনস্ট্রাকশন মেশিনারী কোম্পানি প্রাইভেট লিমিটেড** টাটা মোটরস এবং জাপানের হিতাচি কনস্ট্রাকশন মেশিনারীর মধ্যে ভারত-ভিত্তিক একটি যৌথ উদ্যোগ। এটি পূর্বে *টেলকো কনস্ট্রাকশন মেশিনারী কোম্পানি লিমিটেড* নামে পরিচিত ছিল।

২০০৭ সালে খনন যন্ত্র নির্মাণ বিভাগের অর্ধেকেরও বেশি বাজার সংস্থাটির হাতে ছিল। তখন থেকে কোমাৎসু এবং ভলভো বাজারের শেয়ার অর্জন করছে, তারই সঙ্গে হিতাচি খনন যন্ত্র বাজারের ৩০-৪০% প্রতিনিধিত্ব করে। সংস্থার  বাণিজ্যিক দপ্তর বেঙ্গালুরুতে অবস্থিত এবং জামশেদপুর, ধরওয়াদ ও খড়গপুরের তিনটি উৎপাদন কেন্দ্র রয়েছে। স্পেনে সার্ভিলেম এসএ এবং লেবারোও নামে দুটি অধীনস্থ কোম্পানী রয়েছে সংস্থাটির। সংস্থার বার্ষিক আয় ২৩০০ কোটি টাকা।  এটি ভারতের নির্মাণ শিল্পের বাজারের প্রধান সংস্থার মধ্যে একটি।

## ইতিহাস

১৯৬১ সালে কোম্পানিটি **টাটা ইঞ্জিনিয়ারিং এন্ড লোকোমোটিভ কোম্পানি** নামে তার জামশেদপুর কেন্দ্রের থেকে নির্মাণ সরঞ্জাম উৎপাদন শুরু করে, যা বর্তমানে টাটা মোটরস নামে পরিচিত। ১৯৮৪ সালে, এটি হাইড্রলিক এক্সকাভেটরস তৈরির জন্য হিটাচি কনস্ট্রাকশন মেশিনারী সংস্থার সঙ্গে প্রযুক্তিগত সহযোগিতার চুক্তি করে। ২০০০ সালে এইচসিএম জেভি'তে ২০% শেয়ার অর্জন করেছিল, যা ২০০৫ সালে ৪০% বৃদ্ধি পায় এবং বর্তমানে ৬০% এ দাঁড়িয়েছে।  কোম্পানি ভারতে একক ব্র্যান্ডের মধ্যে সর্বাধিক হাইড্রোলিক এক্সকাভেটর সরবরাহ করে।   বর্তমানে জামশেদপুর (ঝাড়খণ্ড), খড়গপুর (পশ্চিমবঙ্গ) এবং ধরওয়াদ (কর্ণাটক)-এ উৎপাদন কারখানা রয়েছে।    

## পণ্য পরিসীমা
থাম্ব|হায়দ্রাবাদে একটি টাটা হিতাচি খননকারী যন্ত্রের কাজ
নিম্নলিখিত পণ্য নির্মাণে টিএইচসিএম-এর উপস্থিতি আছে -

* এক্সকাভেটরস
* হুইল লোয়াডর্স
* এক্সকাভেটর লোয়াডর্স
* সয়েল  কম্প্যাক্টর 
* ট্রানজিট মিক্সার 
* ড্রাম্পট্রাক ( ইউক্লিড ট্রাক ) 
* মেকানিকাল ক্রেন
* মোটর-গার্ডার
* রিয়েছ স্টেকের
* হাইড্রোলিক ক্রেন

## বহিঃসংযোগ

* টাটা হিটাচি নির্মাণ যন্ত্রপাতি কোং লি

## তথ্যসূত্র

বিষয়শ্রেণী:টাটা গ্রুপ
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:টাটা মোটর
বিষয়শ্রেণী:হিটাচি
বিষয়শ্রেণী:১৯৬১-এ প্রতিষ্ঠিত ভারতীয় কোম্পানি
কম্পিউটার-এইডেড ডিজাইন

থাম্ব|সফটওয়্যারের মাধ্যমে নকশা প্রণয়নের এক সরল কার্যপ্রণালী
**কম্পিউটার-এইডেড ডিজাইন** (ক্যাড) হল বিভিন্ন নকশা প্রণয়ন, সম্পাদনা, বিশ্লেষণের কাজে ব্যবহৃত একক সফটওয়্যার বা সফটওয়্যারের সমষ্টি। এছাড়া ক্যাড সফটওয়্যার দ্বারা একজন নকশাকার তার কৃত নকশার মানোন্নয়ন ও একের অধিক নকশাকারের সাথে যোগাযোগের মাধ্যমে তার কাজে গতিশীলতা আনয়নে সক্ষমতা অর্জন করতে পারেন। একটি ক্যাড সফটওয়্যার সাধারণত ইলেকট্রনিক ফাইল তৈরি করতে পারে, যা সরাসরি মুদ্রণ বা বিভিন্ন উৎপাদন প্রক্রিয়ায় ব্যবহার করা যায়। একটি ক্যাড সফটওয়্যারের মাধেমে দ্বিমাত্রিক ও ত্রিমাত্রিক উভয় প্রকার নকশাই প্রণয়ন সম্ভব। বর্তমান তথ্যপ্রযুক্তির জামানায় ক্যাডের মাধ্যমে সরাসরি ত্রিমাত্রিক মুদ্রণ করা সম্ভব হচ্ছে যা উৎপাদন ব্যবস্থায় এক নবদিগন্তের সূচনা করেছে।

## তথ্যসূত্র

বিষয়শ্রেণী:পুরকৌশল
বিষয়শ্রেণী:প্রকৌশল
বিষয়শ্রেণী:যন্ত্র প্রকৌশল
বিষয়শ্রেণী:তড়িৎ প্রকৌশল
বিষয়শ্রেণী:ইলেকট্রনিক প্রকৌশল
বিষয়শ্রেণী:কম্পিউটার
বিষয়শ্রেণী:নকশা প্রকৌশল
সময় নিয়ন্ত্রণ

**সময় নিয়ন্ত্রণ বা টাইম কন্ট্রোল** দাবা খেলায় একটি গুরুত্তপূর্ণ বিষয়। তবে যেকোন বোর্ড গেইম, যেখানে ২ জন খেলোয়াড় খেলে থাকেন, সেখানেই টাইম কন্ট্রোল বা সময় নিয়ন্ত্রণের ব্যাপারটি থাকে। টাইম কন্ট্রোল সাধারণত গেইম ক্লক, এমন এক প্রকারের ঘড়ি যা বোর্ড গেমের জন্য নির্মিত, এর মাধ্যমে নিয়ন্ত্রিত হয়ে থাকে। 

## প্রকারভেদ
এক এক ধরনের খেলায় সময় নিয়ন্ত্রণের ব্যাপারটা একেক ভাবে প্রযোজ্য হয়ে থাকে। টুর্নামেন্টের ধরন এবং ফর্মেট অনুযায়ী এর ভিন্নতা পরিলক্ষন করে যায়।

### দাবায় সময় নিয়ন্ত্রণ

#### ক্লাসিকাল টাইম ফর্মেট
ফিদে রেটিং-এ এর গুরুত্ত সর্বাধিক। উভয় পক্ষের খেলোয়াড় সাধারণত প্রথম ৪০ চালের জন্য ৯০ মিনিট করে পেয়ে থাকেন।  এই সময় নিয়ন্ত্রণ বা টাইম কন্ট্রোলে পৌছালে, প্রত্যেক খেলোয়াড় পরবর্তী ২০ চাল (প্রত্যেকে) এর জন্য ৫০ মিনিট পেয়ে থাকেন। এর পরও খেলা অমিমাংসিত থাকলে, প্রত্যেক খেলোয়াড় খেলাটা শেষ করার জন্য ১৫ মিনিট করে পেয়ে থাকেন। যার সময় আগে শেষ হয়ে যাবে, সে পরাজিত বলে গণ্য হয়।

#### লাইটনিং
এই ধাঁচের খেলা শুধুমাত্র ডিভাইসে (কম্পিউটার, মোবাইল ফোন, ট্যাবলেট ইত্যাদি) খেলা সম্ভব। প্রত্যেক খেলোয়াড় ১০ সেকেন্ড করে সময় পেয়ে থাকেন এবং যার সময় তারাতাড়ি শেষ হয়, সে পরাজিত বলে গণ্য হবে। লি-চেস, চেস-২৪ এর মত ওয়েবসাইটগুলোতে এই ধরনের ফর্মেটের টুর্নামেন্ট হয়ে থাকে।

#### হাইপার বুলেট
৩০ সেকেন্ডের কম (প্রত্যেকে) সময়ের দাবাকে সাধারণত হাইপার বুলেট বলা হয়। এই ধাঁচের খেলা শুধুমাত্র ডিভাইসে (কম্পিউটার, মোবাইল ফোন, ট্যাবলেট ইত্যাদি) খেলা সম্ভব।

#### বুলেট
৩ মিনিট বা এর কম সময়ের (প্রত্যেকে) খেলাগুলো এই ফর্মেটের মধ্যে পড়ে।  এতে সময় প্রবৃদ্ধিকরণ (টাইম ইনক্রিমেন্ট)  থাকতেও পারে, আবার নাও ধাকতে পারে। তবে সাধারণতে ২ মিনিটের খেলায় প্রত্যেক চালের জন্য ১ সেকেন্ড করে, ৩ মিনিটের
খেলায় ২ সেকেন্ড করে দেখা যায়।
 
#### ব্লিটজ
১০ মিনিট বা এর কম সময়ের (প্রত্যেকে) খেলাগুলো এই ফর্মেটের মধ্যে পড়ে।  এতে সময় প্রবৃদ্ধিকরণ (টাইম ইনক্রিমেন্ট)  থাকতেও পারে, আবার নাও ধাকতে পারে।

#### র‍্যপিড
৬০ মিনিট বা এর কম সময়ের (প্রত্যেকে) খেলাগুলো এই ফর্মেটের মধ্যে পড়ে।  এতে সময় প্রবৃদ্ধিকরণ (টাইম ইনক্রিমেন্ট)  থাকতেও পারে, আবার নাও ধাকতে পারে।

বিষয়শ্রেণী:দাবা বিধি
বিষয়শ্রেণী:দাবার পরিভাষা
আ বিল অব ডিভোর্সমেন্ট (১৯৩২-এর চলচ্চিত্র)

***আ বিল অব ডিভোর্সমেন্ট*** () হল জর্জ কিউকার পরিচালিত ১৯৩২ সালের মার্কিন কোড-পূর্ববর্তী চলচ্চিত্র। এতে শ্রেষ্ঠাংশে অভিনয় করেছেন জন ব্যারিমোর ও ক্যাথরিন হেপবার্ন। এটি ছিল হেপবার্নের অভিষেক চলচ্চিত্র। ক্লেমেন্স ডেনের একই নামের ব্রিটিশ নাটকটি মূলত ১৯২০-এর দশকের শুরুতে ব্রিটেনে নারীদের তার স্বামীকে তালাক দেওয়ার আইন পাসের বাতুলতার প্রতিক্রিয়া হিসেবে রচিত। এটি এই নাটকের দ্বিতীয় চলচ্চিত্র উপযোগকরণ, পূর্বে এই নাটক অবলম্বনে ১৯২২ সালে ব্রিটিশ নির্বাক চলচ্চিত্র *[[আ বিল অব ডিভোর্সমেন্ট (১৯২২-এর চলচ্চিত্র)|আ বিল অব ডিভোর্সমেন্ট]]* নির্মিত হয়েছিল। ১৯৪০ সালে এই চলচ্চিত্র অবলম্বনে *[[আ বিল অব ডিভোর্সমেন্ট (১৯৪০-এর চলচ্চিত্র)|একই নামের]]* অপর একটি চলচ্চিত্র নির্মিত হয়।

## কুশীলব
* জন ব্যারিমোর - হিলার ফেয়ারফিল্ড
* বিলি বার্ক - মেগ ফেয়ারফিল্ড
* ক্যাথরিন হেপবার্ন - সিডনি ফেয়ারফিল্ড
* ডেভিড ম্যানার্স - কিট হামফ্রিস
* পল ক্যাভানাঘ - গ্রে মেরেডিথ
* হেনরি স্টিভেনসন - ডক্টর অ্যালিয়ট
* গেইল এভার্স - ব্যাসেট
* এলিজাবেথ প্যাটারসন - হেস্টার ফেয়ারফিল্ড

## নির্মাণ
চলচ্চিত্রটির প্রযোজক ডেভিড ও. সেলৎসনিক ও পরিচালক জর্জ কিউকারের মধ্যে হেপবার্নকে প্রধান চরিত্রে নেওয়ার ব্যাপারে মতানৈক্য দেখা দিয়েছিল। কিউকার হেপবার্নের পর্দা পরীক্ষণ গ্রহণ করেছিলেন এবং ২৪ বছর বয়সী এই অভিনেত্রীর কাজে মুগ্ধ হয়েছিলেন, কিন্তু সেলৎসনিক তার চাহনীর ধরন অপছন্দ করেন ও দর্শক তাকে গ্রহণ করবে না বলে ধারণা করেন। তবুও কিউকার তাকে এই কাজের সুযোগ দেন, যা তাদের দুজনের দীর্ঘকাল ব্যাপী পেশাদার ও ব্যক্তিগত সম্পর্কের ভিত্তি গড়ে দেয়। *[[দ্য হলিউড রিপোর্টার]]* হেপবার্নকে "চলচ্চিত্রের দিগন্তে নতুন তারকা" বলে ঘোষণা দেয়।

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৩২-এর চলচ্চিত্র
বিষয়শ্রেণী:১৯৩০-এর দশকের নাট্য চলচ্চিত্র
বিষয়শ্রেণী:আরকেও পিকচার্সের চলচ্চিত্র
বিষয়শ্রেণী:ইংল্যান্ডের পটভূমিতে চলচ্চিত্র
বিষয়শ্রেণী:জর্জ কিউকর পরিচালিত চলচ্চিত্র
বিষয়শ্রেণী:ডেভিড ও. সেলৎসনিক প্রযোজিত চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন নাট্য চলচ্চিত্র
বিষয়শ্রেণী:মার্কিন সাদাকালো চলচ্চিত্র
বিষয়শ্রেণী:নাটক ভিত্তিক মার্কিন চলচ্চিত্র
বিষয়শ্রেণী:বিবাহবিচ্ছেদ সম্পর্কে চলচ্চিত্র
বিষয়শ্রেণী:১৯৩০-এর দশকের ইংরেজি ভাষার চলচ্চিত্র
বিষয়শ্রেণী:১৯৩০-এর দশকের মার্কিন চলচ্চিত্র
হ্যরি পটার: উইজার্ডস ইউনাইট

থাম্ব|মেকিং হ্যারি পটার, ওয়ার্নার ব্রস স্টুডিওস, লন্ডন
**হ্যরি পর্টার: উইজার্ডস ইউনাইট** গেমটি অ্যান্ড্রয়েড ও আইওএস প্লাটফর্মে বিনামূল্যে খেলা যায়। এটা মূলত অগমেন্টেড রিয়ালিটি বা পরাবাস্তবিক গেম, যা বিভিন্ন স্থানে গিয়ে গিয়ে খেলতে হয়। গেমটি ওয়ার্নার ব্রাদার্স গেমস, স্যান ফ্রান্সিস্কো এবং নায়ান্টিকের যৌথ প্রযোজনায় বানানো এবং সংস্করণ করে হয়েছে। এপ্রিল ২০১৯ সালে এই গেমের বেটা ভার্সন সর্বপ্রথম নিউজিল্যন্ডে ছাড়া হয় এবং মে ২০১৯-এ অস্ট্রেলিয়ায় বেটা রিলিজ পায়। পরবর্তীতে, ২১ জুন ২০১৯ তারিখে সারা বিশ্বে সবার জন্য উন্মুক্ত করে দেওয়া হয়।

বিষয়শ্রেণী:হ্যারি পটার
বিষয়শ্রেণী:অ্যান্ড্রয়েড (অপারেটিং সিস্টেম) গেম
বিষয়শ্রেণী:২০১৯-এর ভিডিও গেম
বিষয়শ্রেণী:আইওএস গেম
বিষয়শ্রেণী:২০২২-এ বন্ধ পণ্য ও সেবা
বিষয়শ্রেণী:যুক্তরাষ্ট্রে উন্নীত ভিডিও গেম
আর্মড ফোর্সেস মেডিকেল ইনস্টিটিউট

**আর্মড ফোর্সেস মেডিকেল ইনস্টিটিউট** (এএফএমআই) হচ্ছে বাংলাদেশ সেনাবাহিনীর মেডিকেল কোরের সদস্যদের জন্য একটি শিক্ষা প্রতিষ্ঠান। ১৯৭৬ সালের ২ জানুয়ারি এটি তৈরি হয়। এটা তৈরি করার উদ্দেশ্য ছিলো মেডিকেল কোরের অফিসার এবং অন্যান্য সদস্য (সৈনিক/এনসিও) দের প্রশিক্ষণ দেওয়া, এছাড়া এটা সেনাবাহিনীর নার্সদেরও প্রশিক্ষণ দেয়।

## তথ্যসূত্র

## বহিঃসংযোগ

বিষয়শ্রেণী:বাংলাদেশ সেনাবাহিনী
বিষয়শ্রেণী:বাংলাদেশের সামরিক শিক্ষা ও প্রশিক্ষণ
বিষয়শ্রেণী:বাংলাদেশ ইউনিভার্সিটি অব প্রফেশনালসের অধিভুক্ত শিক্ষাপ্রতিষ্ঠান
বিষয়শ্রেণী:১৯৭৬-এ বাংলাদেশে প্রতিষ্ঠিত
গোলাম মোহাম্মদ সিরাজ

**গোলাম মোহাম্মদ সিরাজ** (জন্ম: ১৫ জানুয়ারি ১৯৫০) একজন বাংলাদেশী রাজনীতিবিদ, যিনি বাংলাদেশ জাতীয়তাবাদী দলের রাজনীতিতে সক্রিয়। সিরাজ ২০২৬ সালের সংসদ নির্বাচনে বগুড়া-৫ আসন থেকে বাংলাদেশ জাতীয়তাবাদী দল (বিএনপি) এর মনোনয়নে সংসদ সদস্য নির্বাচিত হন। এই একই আসন থেকে তিনি পঞ্চম, ষষ্ঠ ও সপ্তম জাতীয় সংসদেও সদস্য নির্বাচিত হয়েছিলেন। এছাড়া ২০১৯ সালে অনুষ্ঠিত উপ-নির্বাচনে বগুড়া-৬ আসন থেকে বিএনপির মনোনয়নে জয় লাভ করে সংসদ সদস্য নির্বাচিত হয়েছিলেন, এবং পরবর্তীতে এ আসন থেকে পদত্যাগ করেন।

## রাজনৈতিক ও কর্মজীবন
জিএম সিরাজ বিএনপির বগুড়া জেলা শাখার আহবায়কের দায়িত্ব পালন করছেন। তিনি বাংলাদেশে ২৭ ফেব্রুয়ারি ১৯৯১ সালে অনুষ্ঠিত পঞ্চম, ১৫ ফেব্রুয়ারি ১৯৯৬ সালে অনুষ্ঠিত ষষ্ঠ এবং একই বছর ১২ জুন অনুষ্ঠিত সপ্তম জাতীয় সংসদ নির্বাচনে বিএনপির প্রার্থী হিসেবে সংসদ সদস্য নির্বাচিত হন। তবে তিনি দশম জাতীয় সংসদ নির্বাচনে একই আসন থেকে নির্বাচন করে পরাজিত হন।

২০১৮ সালে একাদশ জাতীয় সংসদ নির্বাচনে বিএনপির মনোনয়নে বগুড়া-৬ আসন থেকে সংসদ সদস্য নির্বাচিত হন বিএনপির মহাসচিব মির্জা ফখরুল ইসলাম আলমগীর। তবে, নির্ধারিত সময়ে তিনি সংসদ সদস্য হিসেবে শপথ গ্রহণ না করায় বগুড়া-৬ আসনটি শুন্য ঘোষণা করা হয়। পরবর্তীতে ২৪ জুন ২০১৯ সালে এ আসনে উপনির্বাচন অনুষ্ঠিত হয়। উপনির্বাচনে বিএনপির প্রার্থী হিসেবে সিরাজ জয়লাভ করেন। তিনি এসআর গ্রুপের প্রতিষ্ঠাতা ও চেয়ারম্যানের দায়িত্ব পালন করছেন।

১০ ডিসেম্বর ২০২২ সালে রাজধানী ঢাকার গোলাপবাগ মাঠে বিএনপির বিভাগীয় গণসমাবেশ থেকে বাংলাদেশ জাতীয়তাবাদী দলের তিনি সহ ৭ জন এমপি জাতীয় সংসদ থেকে পদত্যাগের ঘোষণা দেন।

২০২৬ সালের ১২ ফেব্রুয়ারি অনুষ্ঠিত ত্রয়োদশ জাতীয় সংসদ নির্বাচনে সিরাজ বগুড়া-৫ আসন থেকে বাংলাদেশ জাতীয়তাবাদী দল (বিএনপি) এর মনোনয়ন নিয়ে প্রতিদ্বন্দ্বিতা করেন এবং সংসদ সদস্য নির্বাচিত হন।

## আরও দেখুন
* একাদশ জাতীয় সংসদ নির্বাচন, ২০১৮
* একাদশ জাতীয় সংসদ সদস্যদের তালিকা

## তথ্যসূত্র

## বহিঃসংযোগ
* একাদশ জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত একাদশ জাতীয় সংসদ সদস্যদের পূর্ণাঙ্গ তালিকা।

বিষয়শ্রেণী:একাদশ জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:ষষ্ঠ জাতীয় সংসদ সদস্য
বিষয়শ্রেণী:সপ্তম জাতীয় সংসদ সদস্য
বিষয়শ্রেণী:বাংলাদেশ জাতীয়তাবাদী দলের রাজনীতিবিদ
বিষয়শ্রেণী:বগুড়া জেলার রাজনীতিবিদ
বিষয়শ্রেণী:১৯৫০-এ জন্ম
বিষয়শ্রেণী:দশম জাতীয় সংসদ সদস্য
বিষয়শ্রেণী:অষ্টম জাতীয় সংসদ সদস্য
বিষয়শ্রেণী:বগুড়া জেলার ব্যক্তি
দণ্ডবিধি, ১৮৬০

**দণ্ডবিধি, ১৮৬০** আইনটি বাংলাদেশে ফৌজদারী অপরাধ সংক্রান্তীয় দণ্ড দান করার জন্য প্রধান আইন। ১৮৫৭ সালের সিপাহী বিদ্রোহের পর, ব্রিটিশ রাজ সমগ্র ভারতবর্ষকে সরাসরি আওতায় নিয়ে আসে এবং বেশ কিছু আইন প্রণয়ন করে। এই আইনটি তাদের মধ্যে অন্যতম। ব্রিটিশ রাজ, এই আইনটিকে দক্ষিণ-পূর্ব এশিয়া; বাংলাদেশ, সিঙ্গাপুর, শ্রীলঙ্কা, মালয়শিয়া, ভারত ও পাকিস্তানে কার্যকর করে।

## ইতিহাস
এই আইনটির খসড়ার কাজ ১৮৩৪ সালে শুরু হয়, যা ব্রিটিশ ভারতের প্রথম আইন কমিশন আরম্ভ করে, যার নেতৃত্ব দেন থমাস ব্যাবিংটন মেকল; যেটা তৎকালীন সময় বাংলার গভর্নরের আওতায় ছিল। খসড়াকালীন সময়ে বেশ কিছু সেই সময়ের প্রচলিত আইনের প্রভাব যেমন নেপোলিয়নীয় আইন, লুয়িজিয়ানা দেওয়ানী আইনের মত আইনগুলো অন্যতম। ১৯৪৭ সালের ভারত বিভক্ত হওয়ার পর, ভারত ও পাকিস্তান, এই আইনটি সরাসরি গ্রহণ করে নেয়। পরবর্তীতে, ১৯৭১ সালে স্বাধীনতা যুদ্ধে জয়লাভ করে বাংলাদেশ স্বাধীন হওয়ার পর, স্বাধীন হওয়ার পূর্বে প্রচলিত অধিকাংশ আইনই সরাসরি গ্রহণ করে নেয়, এবং তার মধ্যে দণ্ডবিধি, ১৮৬০ অন্যতম। সর্বশেষ ২০০৪ সালে সংসদে এই আইনটির গৌণ পরিবর্তন (মাশুল বাড়নো ও অন্যান্য) আনা হয়। 

## সারাংশ
দণ্ডবিধি, ১৮৬০ আইনটিতে মোট ৫১১ টি ধারা রয়েছে, যা ২৩ টি অধ্যায়ে বিভক্ত হয়েছে।

## তথ্যসূত্র

বিষয়শ্রেণী:ফৌজদারি বিধি
বিষয়শ্রেণী:বাংলাদেশের আইন
জাস্টিস লিগ (চলচ্চিত্র)

***জাস্টিস লিগ*** () হলো একটি মার্কিন সুপারহিরো চলচ্চিত্র যা ডিসি কমিক্সের একই নামের সুপারহিরোর দল এর উপর ভিত্তি করে নির্মিত এবং ওয়ার্নার ব্রস. পিকচার্স দ্বারা পরিবেশিত। এটি হলো ২০১৬ সালের *[[ব্যাটম্যান ভার্সেস সুপারম্যান: ডন অব জাস্টিস]]* দ্বারা অনুসরণিত এবং ডিসি এক্সটেন্ডেড ইউনিভার্স এর পঞ্চম চলচ্চিত্র। চলচ্চিত্রটি জ্যাক স্নাইডার দ্বারা পরিচালিত, যার পাশাপাশি ক্রিস টেরিও ও জশ উইডন দ্বারা লিখিত। চলচ্চিত্রটিতে আরো রয়েছে একটি সমগ্র অভিনয়শিল্পীর দল যাতে বেন অ্যাফ্লেক, হেনরি কেভিল, গাল গাদোত, এজরা মিলার, জেসন মোমোয়া, রে ফিসার, অ্যামি অ্যাডামস, জেরেমি আয়রন্স, ডায়ান লেন, কনি নিয়েলসন এবং জে. কে. সিমন্স। চলচ্চিত্রে সুপারম্যান এর মৃত্যুর পর, স্টেফেনউল্ফ ও তার প্যারাডিমনের বাহিনীর বিপর্যয়মূলক হুমকি থেকে পৃথিবীকে বাঁচানোর জন্য ব্যাটম্যান ও ওয়ান্ডার ওম্যান দ্য ফ্ল্যাস, অ্যাকোয়াম্যান এবং সাইবর্গকে দলবদ্ধ করে।

## টীকা

## তথ্যসূত্র

## বহিঃসংযোগ

* 
* 
* 
* 
* 
* 

বিষয়শ্রেণী:২০১৭-এর চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:২০১০-এর দশকের মারপিটধর্মী চলচ্চিত্র
বিষয়শ্রেণী:২০১০-এর দশকের সুপারহিরো চলচ্চিত্র
বিষয়শ্রেণী:মার্কিন ত্রিমাত্রিক চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন মারপিটধর্মী চলচ্চিত্র
বিষয়শ্রেণী:মার্কিন সুপারহিরো চলচ্চিত্র
বিষয়শ্রেণী:ব্যাটম্যান চলচ্চিত্র
বিষয়শ্রেণী:লন্ডনের পটভূমিতে চলচ্চিত্র
বিষয়শ্রেণী:মার্কিন যুক্তরাষ্ট্রের পটভূমিতে চলচ্চিত্র
বিষয়শ্রেণী:লন্ডনে ধারণকৃত চলচ্চিত্র
বিষয়শ্রেণী:আইম্যাক্স চলচ্চিত্র
বিষয়শ্রেণী:ওয়ার্নার ব্রসের চলচ্চিত্র
বিষয়শ্রেণী:য্যাক স্নাইডার পরিচালিত চলচ্চিত্র
বিষয়শ্রেণী:মার্কিন বিজ্ঞান কল্পকাহিনীমূলক মারপিটধর্মী চলচ্চিত্র
বিষয়শ্রেণী:রহস্যদঘাটন চলচ্চিত্র
বিষয়শ্রেণী:আইসল্যান্ডে ধারণকৃত চলচ্চিত্র
বিষয়শ্রেণী:২০১০-এর দশকের ইংরেজি ভাষার চলচ্চিত্র
বিষয়শ্রেণী:ড্যানি এলফম্যান সুরারোপিত চলচ্চিত্র
বিষয়শ্রেণী:রাশিয়ার পটভূমিতে চলচ্চিত্র
বিষয়শ্রেণী:কাল্পনিক দেশের পটভূমিতে চলচ্চিত্র
বিষয়শ্রেণী:২০১০-এর দশকের মার্কিন চলচ্চিত্র
বিষয়শ্রেণী:২০১৭-এর ত্রিমাত্রিক চলচ্চিত্র
বিষয়শ্রেণী:মার্কিন ক্রসওভার চলচ্চিত্র
বিষয়শ্রেণী:২০১৭-এর পটভূমিতে চলচ্চিত্র
গ্রোভিও

thumb|350px|প্রাক-রোমান যুগে ইবেরীয় উপদ্বীপের ভাষিক মানচিত্র। এদের মধ্যে ''C - 2'' চিহ্নিত অঞ্চলটিতে গ্রোভিওরা বাস করতো বলে মনে করা হয়।
**গ্রোভিও**রা (লাতিন - *Grovii*; স্পেনীয় - *grovios*) ছিল প্রাক-রোমান যুগে ইবেরীয় উপদ্বীপের পশ্চিম অংশে বর্তমান পর্তুগালের উত্তরাংশ ও বর্তমান স্পেনের গালিথিয়া অঞ্চলের অংশবিশেষে বসবাস করা এক প্রাচীন উপজাতি। এর মূলত মিনিও নদীর উপত্যকা ও মোহনা, থিয়েস দ্বীপপুঞ্জ, বাইয়োনা অঞ্চল ও রিয়া দে বিগো সংলগ্ন এলাকায় বসবাস করতো। এদের বসবাসের সীমানা *আ গ্রোভা* উচ্চভূমি পর্যন্ত বিস্তৃত ছিল বলে মনে করা হয়। বর্তমান উত্তর পশ্চিম স্পেনের পন্তেবেদ্রা প্রদেশের তুই অঞ্চল ছিল তাদের অন্যতম মূল কেন্দ্র। রোমানদের লেখাপত্রে *কাস্তেলাম টাইডি* নামে এর উল্লেখ পাওয়া যায়। ব্রোঞ্জ যুগ থেকেই এই অঞ্চলে মানুষের বসতি পরিলক্ষিত হয়।

আলোইয়া ও আগিয়া পার্বত্য অঞ্চল, কাবেথা দে ফ্রাঙ্কোস ও তুই'এ এদের নির্মিত প্রাকারবেষ্টিত ধ্বংসাবশেষ বা *কাস্ত্রো* আবিষ্কৃত হয়েছে।

প্রাচীন বিভিন্ন লেখাপত্রে, যেমন প্রখ্যাত রোমান ভৌগোলিক পম্পোনিয়াস মেলা, সাহিত্যিক, বিজ্ঞানী ও সৈনিক প্লিনি (বড়), রাজনীতিবিদ ও কবি সিলিকাস ইতালিকাস এবং টলেমির লেখাতেও এদের উল্লেখ পাওয়া যায়। পম্পোনিয়াস মেলা ও প্লিনির মতে এরা এদের আশেপাশে বসবাসকারী অন্যান্য উপজাতির ন্যায় কেল্টীয় ছিল না, বরং ছিল গ্রিক বংশোদ্ভূত।  ট্রয় যুদ্ধখ্যাত গ্রিক বীর ডিওমিডিসের বংশধর বলেও এরা উল্লিখিত হয়েছে। এদের মূল উপাস্য দেবতা ছিল সম্ভবত তুরিয়াকাস (আইরিশ দেবতা *টোর*-এর সঙ্গে যার সম্পর্কের ইঙ্গিত পাওয়া যায়)।

## বহিঃসংযোগ
প্রাক-রোমীয় যুগের ইবেরীয় দ্বীপে বসবাসকারী বিভিন্ন উপজাতির মানচিত্র (দ্বিতীয় শতাব্দী)

## তথ্যসূত্র

## আরও দেখুন
* একেসো
* লিমিকো
* পর্তুগালের ইতিহাস

বিষয়শ্রেণী:ইতিহাস
বিষয়শ্রেণী:স্পেনের ইতিহাস
বিষয়শ্রেণী:পর্তুগালের ইতিহাস
বিষয়শ্রেণী:ইবেরীয় উপদ্বীপের ঐতিহাসিক উপজাতিসমূহ
ওমান ক্রিকেট বোর্ড

**ওমান ক্রিকেট বোর্ড**, প্রচলিত ব্যবসায়িক অর্থে **ওমান ক্রিকেট** হিসাবে পরিচিত ওমান ক্রিকেট এর প্রশাসনিক কাঠামোর মূল। এর প্রধান কার্যালয় ওমানের রৌই অঞ্চলে অবস্থিত। ওমান ক্রিকেট বোর্ড হচ্ছে আন্তর্জাতিক ক্রিকেট কাউন্সিল (আইসিসি)'র ওমান প্রতিনিধি। যারা ২০০০ সন থেকে অধিভুক্ত সদস্য পদ ও জুলাই ২০‌১৪ থেকে সহযোগী সদস্য পদ বহন করে আসছে। ওমান ক্রিকেট এশিয়ান ক্রিকেট কাউন্সিল (এসিসি)'রও সদস্য।

## ইতিহাস
ওমান ক্রিকেটের প্রতিষ্ঠা হয় ১৯৭৯ সালে বোর্ডের প্রেসিডেন্ট কানাক্সী জি. খিমজি ও অন্যান্য প্রতিষ্ঠাতা সদস্যদের নিয়ে। সংস্থাটির প্রথম প্রধান পৃষ্ঠপোষক ছিলেন প্রয়াত শেখ সাঈদ আব্বাস বিন ফাইসাল। বর্তমানে ওমান ক্রিকেট আইসিসির ৩৮তম সহযোগী সদস্য দেশ এবং টুয়েন্টি২০তে রয়েছে আন্তর্জাতিক মর্যাদা।  বর্তমান প্রধান পৃষ্ঠপোষক হিসাবে রয়েছেন শেখ সাঈদ হাইতাম বিন তারিক আল সাঈদ।

ওমান ২০০০ সালে আইসিসির অধিভুক্ত সদস্য ও এসিসি'র সহযোগী সদস্য পদ লাভ করে। তাদের প্রথম আন্তর্জাতিক খেলার অভিষেক হয় ২০০২ এসিসি ট্রফিতে। বোর্ডের আওতাধীন রয়েছে পুরুষ জাতীয় দল, মহিলা জাতীয় দল, অনূর্ধ্ব ১৯, অনূর্ধ্ব-১৭, অনূর্ধ্ব ১৬ দল। 
ওমান ক্রিকেট বোর্ডের চেয়ারম্যান কানক খিমজিকে ওমান ক্রিকেটের উন্নয়নে তার লাইফটাইম সার্ভিসের জন্য আইসিসি পুরস্কার প্রদান করা হয় ২০১১ সালে। ওমানের ক্রিকেটের অভুতপূর্ব উন্নয়নের জন্য আইসিসি কর্তৃক স্বীকৃত ও প্রশংসিত হন।
এছাড়া ওমান মহিলা দলের সাফল্যও বেড়ে চলছে। 

আগস্ট ২০১৬-এ ওমানকে এশিয়ান ক্রিকেট কাউন্সিল-এ নন-টেস্ট খেলুড়ে পূর্ণ সদস্য পদে উন্নীত করা হয়। 
বিশ্বক্রিকেট লীগ বিভাগ ২ এ খেলে পরপর ৩টি জয়ের ধারাবাহিকতার কারণে ২৪ জুন ২০১৯ তারিখে ওমানকে ওডিআই মর্যাদা প্রদান করা হয়। 

## পরিচালনা কমিটি
সংস্থাটি পরিচালনার জন্য রয়েছে এর উপযোগী বিভিন্ন কমিটি। 

## তথ্যসূত্র

## বাহিরের সংযোগ
* Official website
* Cricinfo-Oman

বিষয়শ্রেণী:ক্রিকেট প্রশাসন
বিষয়শ্রেণী:ওমানে ক্রিকেট
বিষয়শ্রেণী:জাতীয় ক্রিকেট দল
বিষয়শ্রেণী:ওমানের জাতীয় ক্রীড়া দল
বিষয়শ্রেণী:আন্তর্জাতিক ক্রিকেটে ওমান
ড্রাসিনা

**ড্রাসিনা** বা Dracena একটি ঘরোয়া উদ্ভিদ। এর বৈজ্ঞানিক নামঃ Dracena Marginata. এটিকে মূলত বিভিন্ন উপকারের দরুন ঘরোয়া উদ্ভিদ হিসেবে ব্যবহার করা হয়। নাসার ঘরোয়া উদ্ভিদ নিয়ে গবেষণায় উঠে এসেছে যে ড্রাসিনা অন্যান্য ঘরোয়া উদ্ভিদের মধ্যে অন্যতম সেরা বায়ু নির্মলকারী একটি উদ্ভিদ। এছাড়াও ড্রাসিনা এলার্জি ও হাপানি সৃষ্টিকারী ক্ষতিকর বায়ু শোষণ করতে পারে।  তাই বর্তমানে পশ্চিমা দেশ সমূহে বাসা বাড়ি, অফিস, প্রতিষ্ঠান স্কুলসমূহে ঘরোয়া উদ্ভিদ হিসেবে এটির ব্যবহার অনেক।

 
নাসা কিছুদিন আগে উদ্ভিদ নিয়ে গবেষণা করে তাদের ট্রাইক্লোরোইথিলিন, ফর্মালডিহাইড, বেনজিন নামক কয়েকটি রাসায়নিক পদার্থ দূর করার সক্ষমতা জানতে। সেই গবেষণা প্রতিবেদন অনুযায়ী ড্রাসিনা বেশ কার্যকরীভাবে ঘরের অভ্যন্তরে সৃষ্টি রাসায়নিক উপাদান শোষণ করতে সক্ষম।

## জাত
ড্রাসিনার পাঁচটি পরিচিত জাতের মধ্যে অন্যতম হলঃ
* ড্রাসিনা মার্গিনাটা (Dracena Marginata) 
* ড্রাসিনা কলোরামা(Dracena Colorama) 
* রিফ্লেক্সা(Reflexa) 
* জ্যানেট ক্রেইগ(Janet Craig) 
* জ্যানেট ক্রেইগ কম্পেক্টা(Janet Craig Compacta) 
* ড্রাসিনা স্যান্ডেরিয়ানা(Dracena Sanderina)

## তথ্যসূত্র
ভোলাগঞ্জ

থাম্ব|ভোলাগঞ্জ সাদাপাথরের ছবিalt=|থাম্ব|ভোলাগঞ্জ সাদাপাথরের ছবি
থাম্ব|ভোলাগঞ্জ সাদাপাথরের ছবি
**ভোলাগঞ্জ**  বাংলাদেশের সিলেট জেলার কোম্পানীগঞ্জ উপজেলার একটি গ্রাম। এটি ঢালা নদীর তীরে অবস্থিত। ভোলাগঞ্জের ঢালা নদী দেশের সর্ববৃহৎ পাথর কোয়ারি অঞ্চল। এটি ভোলাগঞ্জ থেকে ছাতক পর্যন্ত প্রায় ১১ কিলোমিটার এলাকা জুড়ে বিস্তৃত।

## অবস্থান
সিলেট জেলার কোম্পানীগঞ্জ উপজেলায় অবস্থিত ভোলাগঞ্জ রোপওয়ে, পাথর কোয়ারি, নদী ও পাহাড় রয়েছে। সিলেট শহর থেকে ভোলাগঞ্জের দূরত্ব প্রায় ৩৩ কিলোমিটার। ধলাই নদী বাংলাদেশে প্রবেশ করে দু’ভাগে বিভক্ত হয়ে প্লান্ট এলাকার চারপাশ ঘুরে আবার একীভূত হয়েছে। উপজেলার সদর এলাকায় ধলাই নদী মিলিত হয়েছে পিয়াইন নদীর সঙ্গে। প্রায় একশ একর আয়তনের রোপওয়ে এলাকাটি বর্তমানে একটি উল্লেখযোগ্য দর্শনীয় স্থান হিসেবে পরিচিত।

## ইতিহাস
ভারতের তৎকালীন আসাম প্রদেশের রাজধানী শিলংয়ে একসময় যাতায়াতের জন্য এই পথ ব্যবহার করা হতো। পরবর্তীকালে এখানে রজ্জুপথ নির্মিত হয়, যা বর্তমানে **ভোলাগঞ্জ রোপওয়ে** নামে পরিচিত। এ এলাকায় দেশের সর্ববৃহৎ ভোলাগঞ্জ পাথর খনি অবস্থিত। রোপওয়ে, পাথর খনি এবং পার্বত্য প্রাকৃতিক সৌন্দর্য উপভোগের উদ্দেশ্যে প্রতিদিন বহু পর্যটক এখানে ভ্রমণে আসেন।

## বর্ণনা
পৃথিবীর সর্বাধিক বৃষ্টিপাতপ্রবণ এলাকা চেরাপুঞ্জি ভারতের উত্তর-পূর্বাঞ্চলীয় পাহাড়ি রাজ্য মেঘালয়ে অবস্থিত। ধলাই নদীর উজানে এ রাজ্যের অবস্থান। খাসিয়া জৈন্তিয়া পাহাড় পরিবেষ্টিত মেঘালয় প্রাকৃতিক সৌন্দর্যের জন্য পরিচিত। বর্ষাকালে চেরাপুঞ্জির অতিবৃষ্টির কারণে ধলাই নদীতে পাহাড়ি ঢল সৃষ্টি হয়। শুষ্ক মৌসুমে নদীটিকে অনেক সময় মরা নদী হিসেবে বিবেচনা করা হলেও বর্ষাকালে এটি প্রবল স্রোতে পরিণত হয়।

## কাস্টমস স্টেশন
ভোলাগঞ্জে রয়েছে একটি স্থল শুল্ক স্টেশন। আমদানি রপ্তানি কার্যক্রম চলে এ স্টেশন দিয়ে। ভারত সীমান্তের শুন্যরেখার এই শুল্ক স্টেশনে দাড়িয়ে ওপারের দৃশ্য প্রত্যক্ষ করা যায়।

## আরও দেখুন

* কুলুমছড়া
* লালাখাল
* পাংতুমাই
* উৎমাছড়া

## তথ্যসূত্র



## বহিঃসংযোগ

* ভোলাগঞ্জ - বাংলাদেশ জাতীয় তথ্য বাতায়ন

বিষয়শ্রেণী:সিলেট জেলার দর্শনীয় স্থান
বিষয়শ্রেণী:কোম্পানীগঞ্জ উপজেলা, সিলেট
বিষয়শ্রেণী:সিলেট জেলার ভূগোল
অন্তর্বাস

থাম্ব|267px|নারীদের অন্তর্বাস
থাম্ব|267px|পুরুষদের অন্তর্বাস
**অন্তর্বাস** হচ্ছে বাইরের কাপড়ের নিচে পরা এক ধরনের পোশাক যা সবসময় ত্বকের সঙ্গে সরাসরি যোগাযোগ রাখে যদিও সেটা একক স্তরের বেশি হতে পারে। অন্তর্বাস বাইরের পোশাকগুলোকে শরীরের ময়লা এবং ঘাম থেকে রক্ষা করে, ত্বকের বিরুদ্ধে বাইরের পোশাকের ঘর্ষণ কমিয়ে দেয়, দেহকে আকৃতিতে রাখতে সহায়তা করে এবং এটির অংশগুলির জন্য গোপনতা বা সমর্থন প্রদান করে। ঠান্ডা আবহাওয়ার মধ্যে, অন্তর্বাস কখনো কখনো অতিরিক্ত উষ্ণতা প্রদান করে। পোশাকের কিছু আইটেম অন্তর্বাস হিসাবে ডিজাইন করা হয়, অন্যগুলো যেমন টি-শার্ট এবং কিছু নির্দিষ্ট শর্ট প্যান্টস, বক্ষবন্ধনী এবং জাঙ্গিয়া বহির্বাস হিসেবে ব্যবহার করা হতে পারে (যেমনঃ সাঁতার কাটার ক্ষেত্রে)।

উন্নত দেশসমূহে অন্তর্বাস না পরাটা এক ধরনের অস্বাভাবিকতা হিসেবে বিবেচিত হয় এবং যারা অন্তর্বাস পরেননা তাদেরকে মার্কিন যুক্তরাষ্ট্রে নারীদের ক্ষেত্রে অপভাষায় 'গোয়িং কমান্ডো' এবং পুরুষদের ক্ষেত্রে 'ফ্রিবলিং' বলা হয়। অপরদিকে যেসব নারী বক্ষবন্ধনী পরেননা তাদেরকে বলা হয় 'ফ্রিবুবিং'।

## আরও দেখুন
* অন্তর্বাসের প্রতি মাত্রাতিরিক্ত যৌনাকর্ষণ
## তথ্যসূত্র


বিষয়শ্রেণী:পোশাক
বিষয়শ্রেণী:পোশাকের ইতিহাস (পশ্চিমা ফ্যাশন)
বিষয়শ্রেণী:ফ্যাশনের ইতিহাস
হারিশ

**হারিশ** (**) হল যখন মলদ্বারের দেয়ালগুলো এমন পার্যায়ে স্থানভ্রষ্ট হয় যে, তারা মলদ্বারের বাইরে বেরিয়ে আসে এবং শরীরের বাইরে দৃশ্যমান হয়।  যাইহোক, বেশিরভাগ গবেষক সম্মত হন যে মলদ্বারের প্রসারিত অংশটি বাহ্যিকভাবে দৃশ্যমান কিনা এবং মলদ্বারের প্রাচীরের সম্পূর্ণ বা শুধুমাত্র আংশিক পুরুত্ব কমেছে কিনা তার উপর নির্ভর করে ৩-৫ রকমের হারিশ রয়েছে। 

এর ফলে অস্বস্তির সৃষ্টি হয়, শ্লেষ্মা ক্ষরণ করে এবং রক্তপাত ঘটায়। বড় ধরনের হারিস থেকে মলও চুঁইয়ে পরতে পারে। কোষ্ঠকাঠিন্যের রোগীর মলত্যাগের সময় বারংবার কোঁত মারার ফলে, কিংবা শিশুর আমাশয় এর ফলে এবং বার্ধক্যজনিত পায়ুর রন্ধ্র নিয়ন্ত্রক পেশির (স্ফিংক্টার পেশি) দুর্বলতার ফলে সাধারণত হারিশ হয়। কোষ্ঠকাঠিন্যের চিকিৎসা করতে হয় সবজি আঁশসমৃদ্ধ খাদ্য বেশি খেতে হয়, তাতে লাভ না হলে অস্ত্রোপচার করতে হয়।

## তথ্যসূত্র

বিষয়শ্রেণী:কোলোরেক্টাল সার্জারি
বিষয়শ্রেণী:মলনালী
বিষয়শ্রেণী:পায়ুসঙ্গমের মাধ্যমে সম্ভাব্য শারীরিক ক্ষতি
সম্বলপুরী ভাষা

**সম্বলপুরী** **ওডিয়া** ভারতের পশ্চিম ওড়িশায় কথিত একটি ইন্দো-আর্য ভাষা। এটি পশ্চিমা ওড়িয়া নামে পরিচিত। এছাড়া এটি কোসালী (কোসলি, কোশাল এবং কোশালি) রূপে সম্প্রতি জনপ্রিয়, কিন্তু নামটি বিতর্কিত শব্দ হিসাবে পরিচিত, যা প্রাচীন কোশল রাজ্যের নামের সাথে সংঘর্ষের দিকে আকৃষ্ট করে, যার বিস্তৃত অঞ্চল বর্তমান দিনে সম্বলপুর অঞ্চল।

সম্বলপুরীভাষী সাধারণত *সম্বলপুরী ভাষা*কে একটি পৃথক ভাষা হিসাবে বোঝে, তবে এই ভাষার বাইরের লোকেরা এটিকে ওড়িয়ার একটি উপভাষা হিসাবে দেখ এবং প্রথাগত যোগাযোগের জন্য সম্বলপুরীভাষী আদর্শ ওডিয়া ভাষা ব্যবহার করে। ২০০৬ সালে চারটি গ্রামে সম্বলপুরী ভাষায় কথা বলা লোকের মধ্যে একটি জরিপে পাওয়া গেছে যে তারা আদর্শ ওড়িয়া ভাষার সাথে তাদের মৌলিক শব্দভাণ্ডারের তিন চতুর্থাংশ ভাগ করে নিয়েছে।

সম্বলপুরী ওড়িশার নিম্নোক্ত জেলায় কথিত হয়: সম্বলপুর (সম্বলপুর শহর, অঞ্চলের প্রধান সাংস্কৃতিক ও বাণিজ্যিক কেন্দ্র), দেবগড়, সুন্দরগড়, ঝারসুগুড়া, বড়গড়, সুবর্ণপুর, বলাঙ্গির, নূয়াপড়া, কালাহান্ডি, বৌধ এবং অনুগুল জেলার আঠমল্লিক মহকুমা। সম্বলপুরীভাষীদের প্রতিবেশী ছত্তীসগঢ় ও ঝাড়খণ্ডের রাজ্যের বিভিন্ন এলাকায় পাওয়া যায়।

## লিপি
দেবনাগরী লিপি সম্ভবত অতীতে ব্যবহার করা হত, কিন্তু ২০ শতকের শুরু থেকেই ওড়িয়া লিপি প্রতিষ্ঠিত হয় এবং বর্তমানে এই লিপি সর্বাধিক ব্যবহৃত।

## ভাষা আন্দোলন
ভাষার স্বীকৃতির জন্য একটি ভাষা আন্দোলন সক্রিয় রয়েছে। আন্দোলন মূল উদ্দেশ্য ভারতীয় সংবিধানের ৮ষ্ঠ তফসিলে এই ভাষাকে অন্তর্ভুক্ত করা।

## সাহিত্য
উনবিংশ শতাব্দীর শেষের দিক পর্যন্ত সম্বলপুরী ভাষায় কোন লিখিত সাহিত্য তৈরি হয়নি।

প্রাচীন পাথরের শিলালিপি, তাম্রফলক, তাল পাতায় কোন লেখা এই ভাষাতে পাওয়া যায় না। প্রথম সম্বলপুরী ওড়িয়া লেখা ১৮৯১ সালে সাপ্তাহিক পত্রিকা "সম্বলপুর হিতৈষানি" প্রকাশ করেন, যা দেবাগড়ে প্রকাশিত হয়েছিল। "মধুসূদন" দ্বারা লিখিত কবিতার শিরোনামটি ছিল "সম্বলপুর অঞ্চলার প্রচীন কবিতা"। 

এভাবে ১৯৮১ থেকে ১৯৪৭ সালের মধ্যে মোট ৩৫ জন কবি ৬৪ টি কবিতা লিখেছিলেন। ১৮৯১ খ্রি সম্বলপুরী সাহিত্যের ইতিহাসে অন্ধকার যুগ। ১৮৯১ থেকে ১৯৭০ সাল পর্যন্ত সম্বলপুরী সাহিত্যের শিশু পর্যায়ে বলা যেতে পারে। এই সময়ের মধ্যে খুব কম সম্বলপুরী সাহিত্য তৈরি হয়েছিল। শুধু ১৯৭০ পরে সেখানে ভাষা বিকাশের জন্য জাগরণ ঘটে। সত্য নারায়ণ বোহিদার ছিলেন প্রথম ব্যক্তি যিনি শুধুমাত্র সম্বলপুরী সাহিত্য রচনা করেননি বরং অন্যদের সম্বলপুরী ভাষায় লেখার জন্য উৎসাহিত করেছিলেন। তিনি বিভিন্ন সাহিত্য সম্মেলনে প্রমাণ করেছেন যে সম্বলপুরী একটি পৃথক ভাষা। ১৯৭০ সাল থেকে পশ্চিম ওড়িশার লোকেরা বুঝতে পেরেছিলেন যে সম্বলপুরী একটি পৃথক ভাষা [উদ্ধৃতি প্রয়োজন] এবং এই ভাষাতে সাহিত্য তৈরি করা যেতে পারে। এর পর আরো অনেক বেশি লোক নিজেদের সম্বলপুরী সাহিত্য তৈরি নিযুক্ত করেন।
### সাময়িক পত্রিকা
সম্বলপুরী ভাষা বা কোসালি ভাষাতে প্রকাশিত সাময়িক পত্রিকার (ম্যাগাজিনগুলির) তালিকা নিচে:

* ডাকুয়া, বলাঙ্গির, সম্পাদক: বিজান মহানতি।
* কোসাল প্রদেশ, সোনাপুর, সম্পাদক: গোর্খনাথ সাহু।
* বেনী, বারগড়, সম্পাদক: সাকেত সাহু।
* সুনা বেহেন, জগৎসিংহপুর, সম্পাদক: বিজয়ের কর মহাপাত্র।
* শ্রীজানা সালিতা নবীনতা, বলাঙ্গির, সম্পাদক: রাজেশ ঝঙ্কর।
* দ্য কাদো, বলাঙ্গির, সম্পাদকঃ শিশির কুমার সাহু।

## তথ্যসূত্র

## গ্রন্থসূত্র
*
*
*
*
*

## বহিঃসংযোগ
*Sambalpuri language and literature
*Sambalpuri Language: A Perspective on Its Origin, Evolution and Distinction
*
*Registered newspapers and magazines published in Kosli language 
*

বিষয়শ্রেণী:পূর্ব ইন্দো-আর্য ভাষা
বিষয়শ্রেণী:ওড়িশার ভাষা
বিষয়শ্রেণী:ওড়িয়া ভাষা
বাসব

**বাসব** হল বাংলা সাহিত্যের একটি গোয়েন্দা চরিত্র। বাংলা সাহিত্যে কাল্পনিক গোয়েন্দা চরিত্রগুলির অন্যতম বাসবের এর সৃষ্টিকর্তা সাহিত্যিক কৃশানু বন্দ্যোপাধ্যায়।

## চরিত্র
বাসবের পুরো নাম বাসব ব্যানার্জী। সে ডাক্তারির ছাত্র ছিল। কিন্তু ভবিষ্যতের জন্য পেশা হিসাবে গোয়েন্দাগিরিকে বেছে নেয়। পর্যবেক্ষণ ও অনুসন্ধানের মাধ্যমে অপরাধীকে শনাক্ত করাই তার তদন্তের কৌশল। তার বন্ধু কাম সহকারী শৈবাল। শৈবাল পেশায় ডাক্তার, সে বিভিন্ন অভিযানে বাসবের সঙ্গী হয়। বাসব সাহেবীয়ানায় অভ্যস্ত এবং অবিবাহিত। কৃশানু বন্দ্যোপাধ্যায় মোট ১৩ টি খণ্ডে বাসবের অজস্র গোয়েন্দা কাহিনী লিখে গেছেন।

## চলচ্চিত্র
স্বপন ঘোষাল এর পরিচালনায় বাসব কাহিনীর চলচ্চিত্র 'রহস্যভেদী বাসব' নির্মিত হয়েছে। বাসব ও শৈবালের ভূমিকায় অভিনয় করেছেন যথাক্রমে সম্রাট মুখার্জী ও কুমার চৌধুরী।

## তথ্যসূত্র

বিষয়শ্রেণী:কাল্পনিক বাঙালি ব্যক্তি
বিষয়শ্রেণী:গোয়েন্দা চরিত্র
বিষয়শ্রেণী:কাল্পনিক হিন্দু
ঢাকা ২০৪০

***ঢাকা ২০৪০*** হল একটি আসন্ন বাংলাদেশি সামাজিক নাট্য চলচ্চিত্র, যেটিতে মুখ্য ভূমিকায় অভিনয় করেছেন  বাপ্পি চৌধুরী, নুসরাত ফারিয়া ও নুসরাত ইমরোজ তিশা। চলচ্চিত্রটি পরিচালনা করেছেন ও চলচ্চিত্রটির গল্প লিখেছেন দীপংকর সেনগুপ্ত দীপন এবং চলচ্চিত্রটি প্রযোজনা করেছেন সনেট কুমার সাহা।

## কাহিনি সংক্ষেপ
২০৪০ সালের ঢাকা কেমন হবে এটা নিয়েই আবর্তিত হয়েছে চলচ্চিত্রটির গল্প।

## অভিনয়ে
* বাপ্পি চৌধুরী - সিগি
* নুসরাত ফারিয়া - পাপলি
* নুসরাত ইমরোজ তিশা - শাপলা
* ফজলুর রহমান বাবু - শাপলার বাবা
* এবিএম সুমন - ইমরান
* দিপু ইমাম

## নির্মাণ
২০১৯ সালের ২০ জুন ঢাকা ক্লাবের স্যামসন এইচ চৌধুরী মিলনায়তনে অনুষ্ঠিত হয় চলচ্চিত্রটির মহরত। ২০১৯ সালের ২৪ জুন থেকে শুরু হয় চলচ্চিত্রটির চিত্রগ্রহণ।

## তথ্যসূত্র

## বহিঃসংযোগ

* 

বিষয়শ্রেণী:বাংলা ভাষার চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:২০২০-এর চলচ্চিত্র
বিষয়শ্রেণী:বাংলাদেশী নাট্য চলচ্চিত্র
বিষয়শ্রেণী:দীপংকর দীপন পরিচালিত চলচ্চিত্র
দীপক রায়

**দীপক রায়** হল বাংলা সাহিত্যের একটি গোয়েন্দা চরিত্র। বাংলা সাহিত্যে কাল্পনিক গোয়েন্দা চরিত্র গুলির অন্যতম দীপকের এর সৃষ্টিকর্তা সাহিত্যিক অজেয় রায়।

## চরিত্র
দীপক রায় পেশায় একজন সাংবাদিক। বোলপুর শহরে বঙ্গবার্তা পত্রিকার সম্পাদক ও ভাওবানী প্রেসের মালিক কুঞ্জবিহাত্রী মাইতি তাকে বিভিন্ন সময় অনুসন্ধানমূলক সাংবাদিকতায় উৎসাহ দেন ও ঘটনাচক্রে দীপক জড়িয়ে পড়ে রহস্যে বা আধিভৌতিক ঘটনার সাথে। বাঙালী সাহিত্যিক অজেয় রায় দীপককে বছর পচিশের সদামাটা বাঙালী চরিত্রেই চিত্রায়িত করেছেন। কখনও কখনও দীপকের সহযোগী হয় ভাইপো ছোটন আর ভাইঝি ঝুমা। প্রায় প্রতিটি কাহিণী বীরভূম জেলার পটভূমিকায় নির্মিত। এই গোয়েন্দা কাহিনীগুলির বেশিরভাগ শুকতারা পত্রিকায় প্রকাশিত।

## তথ্যসূত্র

বিষয়শ্রেণী:কাল্পনিক বাঙালি ব্যক্তি
বিষয়শ্রেণী:গোয়েন্দা চরিত্র
বিষয়শ্রেণী:কাল্পনিক হিন্দু
পিনডিদা

**পিনডিদা** বাংলা সাহিত্যের একটি জনপ্রিয় কাল্পনিক চরিত্র যার সৃষ্টিকর্তা বাঙালী সাহিত্যিক আশুতোষ মুখোপাধ্যায়। পিনডিদার বেশিরভাগ গল্প শুকতারা ও কিশোর ভারতী পত্রিকায় প্রকাশিত হয়েছে।

## চরিত্র
পিনডিদা একজন গল্পবাগীশ দাদা। জানা যায় তার আসল নাম প্রদীপ নারায়ণ দত্ত সংক্ষেপে পি.এন.ডি, পাড়ায় পিনডিদা নামে পরিচিত। তিনি নাকি ব্রাজিল দলের ফুটবলার ছিলেন। বর্তমানে বর্ধমানে থাকেন। হাঁটুর মালাইচাকি ভেঙে ফুটবল থেকে রিটায়ার করে ব্রাজিল ছেড়ে দেশে ফেরেন পিনডিদা। সেখানে তার পাঁচ শাগরেদ সোনা, কার্তিক, চটপটি, হাবুল এবং কেবলু পিনডিদার বিরাট ভক্ত। আড্ডার ফাঁকে পিনডিদা ব্রাজিলের বিচিত্র অভিজ্ঞতার গল্প করেন। মাঝে মাঝে পিনডিদা ও তার ভক্তরা জড়িয়ে পড়েছে রোমাঞ্চকর সব অ্যাডভেঞ্চারে এবং প্রতিবারই নেতার ভূমিকায় সকলকে উদ্ধার করেছে পিনডিদা। তিনি প্রায়শই শাগরেদদের বুদ্ধির খেলায় ফাঁসাতেন আর বাজি ধরতেন।

## তথ্যসূত্র

বিষয়শ্রেণী:কল্পকাহিনীর চরিত্র
বিষয়শ্রেণী:কাল্পনিক বাঙালি ব্যক্তি
বিষয়শ্রেণী:কাল্পনিক হিন্দু
চুয়াডাঙ্গা পুরাতন স্টেডিয়াম

**চুয়াডাঙ্গা পুরাতন স্টেডিয়াম** ১৯৪৩ সালে নির্মিত বাংলাদেশের একটি জেলা পর্যায়ের স্টেডিয়াম। স্টেডিয়ামটি চুয়াডাঙ্গা জেলার চুয়াডাঙ্গা পৌরসভার রেল স্টেশনের পূর্ব পাশে অবস্থিত। স্টেডিয়ামটি চুয়াডাঙ্গা জেলার প্রথম স্টেডিয়াম। অন্য স্টেডিয়ামটি ২০১২ সালে নির্মিত চুয়াডাঙ্গা-ঝিনাইদহ সড়কের পাশে জাফরপুর-নূরনগর মৌজায়  অবস্থিত চুয়াডাঙ্গা জেলা স্টেডিয়াম নামে পরিচিত। এই স্টেডিয়ামে বাংলাদেশের জাতীয় দিবস সমূহে কুচকাওয়াচ, জেলার বিভিন্ন ক্রীড়া বিশেষ করে ক্রিকেট, ফুটবল অনুষ্ঠিত হয়। বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও জেলা ক্রীড়া সংস্থার তত্ত্বাবধানে রয়েছে।
## ইতিহাস ও কাঠামো
কলকাতা মোহামেডান ক্লাবের ফুটবলারদের অনুশীলনের জন্য ১৯৪৩ সালে খেলোয়াড়দের উদ্যোগে তৈরি করা হয়েছিল এ মাঠ। পরবর্তীতে তা স্টেডিয়ামে রূপান্তর করা হয়। ১৯৫৪ সালে হায়দার আলির নামে একটি প্যাভিলিয়ন যুক্ত করা হয়। স্টেডিয়ামটি আয়তাকার। উত্তর ও পশ্চিম অংশে কংক্রিটের গ্যালারি রয়েছে। এই স্টেডিয়াম সংলগ্ন একটি জিমনেসিয়াম ও একটি শিশু-কিশোর সাঁতার প্রশিক্ষণ কেন্দ্র রয়েছে।

## আয়োজন
স্টেডিয়ামটিতে প্রতিবছর বাংলাদেশের স্বাধীনতা ও বিজয় দিবসে কুচকাওয়াজ, শরীরচর্চা প্রদর্শনী এবং মুক্তিযোদ্ধা ও শহীদ মুক্তিযোদ্ধা পরিবারকে সংবর্ধনা অনুষ্ঠান আয়োজিত হয়। চুয়াডাঙ্গা জেলা ফুটবল এসোসিয়েশনের উদ্যোগে জেলা পর্যায়ের ফুটবল লিগ হয়ে থাকে। নাইটিঙ্গেল ক্রিকেট একাডেমির আয়োজনে এই ভেন্যুতে ২০১২ সাল থেকে 'নাইটিঙ্গেল প্রিমিয়ার লিগ' নামক ক্রিকেট প্রতিযোগিতা অনুষ্ঠিত হচ্ছে। ২০১৮ সালের চুয়াডাঙ্গা সদর উপজেলা পর্যায়ের বঙ্গবন্ধু ও বঙ্গমাতা প্রাথমিক বিদ্যালয় ফুটবল প্রতিযোগিতা এই ভেন্যুতে অনুষ্ঠিত হয়।

## অন্যান্য ব্যবহার

* ২০১৯ সালে এই স্টেডিয়ামটি  ঈদুল ফিতরের নামাজের জন্য ব্যবহৃত হয়েছে।

## তথ্যসূত্র

## বহিঃসংযোগ
* চুয়াডাঙ্গা জেলার খেলাধুলা ও বিনোদন 

বিষয়শ্রেণী:বাংলাদেশের ফুটবল মাঠ
বিষয়শ্রেণী:চুয়াডাঙ্গা জেলা
বিষয়শ্রেণী:বাংলাদেশের স্টেডিয়াম
বিষয়শ্রেণী:১৯৪৩-এ প্রতিষ্ঠিত
বিষয়শ্রেণী:খুলনা বিভাগের ভবন ও স্থাপনা
বিষয়শ্রেণী:চুয়াডাঙ্গার ক্রীড়া অনুষ্ঠানস্থল
অ্যালিস অ্যাডামস (১৯৩৫-এর চলচ্চিত্র)

***অ্যালিস অ্যাডামস*** () হল জর্জ স্টিভেন্স পরিচালিত ১৯৩৫ সালের মার্কিন প্রণয়ধর্মী চলচ্চিত্র। আরকেও পিকচার্সের ব্যানারে ছবিটি প্রযোজনা করেন প্যান্ড্রো এস. বারম্যান। বুথ টার্কিংটনের *[[অ্যালিস অ্যাডামস (উপন্যাস)|একই নামের]]* উপন্যাস অবলম্বনে ছবিটির চিত্রনাট্য রচনা করেন ডরোথি ইয়স্ট, মর্টিমার অফনার, ও জেন মারফিন। এতে নাম ভূমিকায় অভিনয় করেন ক্যাথরিন হেপবার্ন। ছবিটি ১৯০০-এর দশকের শুরুতে মার্কিন যুক্তরাষ্ট্রের একটি মফস্বল শহরের এক তরুণীকে নিয়ে আবর্তিত, যেখানে দেখা যায় সে উচ্চবিত্ত শ্রেণির ভান করে তার দারিদ্রের বিষয়টি লুকিয়ে রেখে একজন ধনী ব্যক্তিকে বিয়ে করে। ১৯৩৩ সালে হেপবার্নের অস্কার বিজয়ী কাজ *[[মর্নিং গ্লোরি (১৯৩৩-এর চলচ্চিত্র)|মর্নিং গ্লোরি]]* ও তার প্রশংসিত কাজ *[[লিটল উইমেন (১৯৩৩-এর চলচ্চিত্র)|লিটল উইমেন]]*-এর সফলতার পর তার জনপ্রিয়তা হ্রাস পেতে শুরু করেছিল, তখন অ্যালিস অ্যাডামস চরিত্রে তার কাজটি তাকে পুনরায় জনপ্রিয়তা পাইয়ে দেয়।

চলচ্চিত্রটি ১৯৩৫ সালের ১৫ আগস্ট মার্কিন যুক্তরাষ্ট্রে মুক্তি পায়। এটি শ্রেষ্ঠ চলচ্চিত্র ও শ্রেষ্ঠ অভিনেত্রী বিভাগে দুটি একাডেমি পুরস্কারের মনোনয়ন লাভ করে।

## কুশীলব
* ক্যাথরিন হেপবার্ন - অ্যালিস অ্যাডামস
* ফ্রেড ম্যাকমারি - আর্থার রাসেল
* ফ্রেড স্টোন - মিস্টার অ্যাডামস
* ইভলিন ভেনেবল - মিলড্রেড পালবার
* ফ্র্যাঙ্ক অ্যালবার্টসন - ওয়াল্টার অ্যাডামস
* অ্যান শোমেকার - মিসেস অ্যাডামস
* চার্লস গ্রেপউইন - মিস্টার ল্যাম্ব
* গ্রেডি সাটন - ফ্র্যাঙ্ক ডোলিং
* হেডা হুপার - মিসেস পালমার
* হ্যাটি ম্যাকড্যানিয়েল - মেলেনা
* জোনাথন হেল - মিস্টার পালমার
* জ্যানেট ম্যাকলিয়ড - হেনরিয়েটা ল্যাম্ব
* ভার্জিনিয়া হাওয়েল - মিসেস ডোলিং
* জেফি টিলবারি - মিসেস ড্রেসেল
* এলা ম্যাকেঞ্জি - এলা ডোলিং

## মূল্যায়ন
### আয়
সিনেমা সার্কিট তাদের বক্স অফিস টিকেট বিক্রির প্রদর্শনের অংশ কেটে রাখার পর চলচ্চিত্রটি $১৬৪,০০০ আয় করে।

### পুরস্কার ও মনোনয়ন
*অ্যালিস অ্যাডামস* চলচ্চিত্রটি শ্রেষ্ঠ চলচ্চিত্র ও শ্রেষ্ঠ অভিনেত্রী বিভাগে দুটি একাডেমি পুরস্কারের মনোনয়ন লাভ করে। যদিও বেটি ডেভিস *[[ডেঞ্জারাস (চলচ্চিত্র)|ডেঞ্জারাস]]* চলচ্চিত্রের জন্য শ্রেষ্ঠ অভিনেত্রী বিভাগে পুরস্কার লাভ করেন, তিনি বলেন হেপবার্ন এই পুরস্কারের দাবীদার ছিলেন। হেপবার্ন দ্বিতীয় সর্বোচ্চ ভোট পেয়েছিলেন।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯৩৫-এর চলচ্চিত্র
বিষয়শ্রেণী:১৯৩০-এর দশকের প্রণয়ধর্মী নাট্য চলচ্চিত্র
বিষয়শ্রেণী:আরকেও পিকচার্সের চলচ্চিত্র
বিষয়শ্রেণী:জর্জ স্টিভেন্স পরিচালিত চলচ্চিত্র
বিষয়শ্রেণী:মার্কিন উপন্যাস অবলম্বনে চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন প্রণয়ধর্মী নাট্য চলচ্চিত্র
বিষয়শ্রেণী:মার্কিন সাদাকালো চলচ্চিত্র
বিষয়শ্রেণী:মার্কিন ঐতিহাসিক প্রণয়ধর্মী চলচ্চিত্র
বিষয়শ্রেণী:১৯৩০-এর দশকের ইংরেজি ভাষার চলচ্চিত্র
বিষয়শ্রেণী:১৯৩০-এর দশকের মার্কিন চলচ্চিত্র
বিষয়শ্রেণী:ইংরেজি ভাষার প্রণয়ধর্মী নাট্য চলচ্চিত্র